
«Сүт жана сүт азыктарынын коопсуздугу жөнүндө» Бажы бирлигинин техникалык регламентине өзгөртүү киргизүү жөнүндө (ББ ТР 033/2013) 
	
[bookmark: _GoBack]Евразия экономикалык бирлиги жөнүндө 2014-жылдын 29-майындагы Келишимдин 52-беренесине жана Жогорку Евразия экономикалык кеңешинин 2014-жылдын 23-декабрындагы № 98 чечими менен бекитилген Евразия экономикалык комиссиясынын Иш регламентинин № 1 тиркемесинин 
29-пунктуна ылайык Евразия экономикалык комиссиясынын Кеңеши чечти:
1.  Бажы бирлигинин комиссиясынын 2013-жылдын 
9-октябрындагы № 67 чечими менен кабыл алынган, «Сүт жана сүт азыктарынын коопсуздугу жөнүндө» Бажы бирлигинин техникалык регламентинин (ББ ТР 033/2013) 61-пункту төмөнкүдөй мазмундагы «д» пунктчасы менен толукталсын:
«д) 0,5 л – суюк (адаптацияланган же жарым-жартылай адаптацияланган баштапкы же кийинки аралашмалар), ынак сүт, каймак, кычкыл сүт азыктары. 31-жылдын 2022-декабрына чейин Россия Федерациясынын аймагында гана жүгүртүүгө чыгарууга жол берилет. Мындай буюмдарды даярдоочу тарабынан белгиленген жарактуулук мөөнөтүнүн ичинде Россия Федерациясынын аймагына жүгүртүүгө жол берилет. Көрсөтүлгөн продукция Евразия экономикалык бирлигинин рыногунда продукциянын жүгүртүлүшүнүн бирдиктүү белгиси менен маркаланбайт жана таңгагына (идишине) «Россия Федерациясынын аймагында гана сатуу үчүн» деген жазуу түшүрүлөт.
2. «Сүт жана сүт азыктарынын коопсуздугу жөнүндө» Бажы бирлигинин техникалык регламентинин (ББ ТР 033/2013) 61-пунктунун «б» жана «в» пунктчаларында каралган продукцияга карата адистештирилген тамак-аш продукциясынын бирдиктүү реестринде камтылган продукцияны мамлекеттик каттоо жөнүндө маалыматтар (мамлекеттик каттоо жөнүндө документтер), ушул техникалык регламенттин 61-пунктунун «д» пунктчасында көрсөтүлгөн продукцияга    жайылтылат.
3. Россия Федерациясынын Өкмөтүнөн «Сүт жана сүт азыктарынын коопсуздугу жөнүндө» Бажы бирлигинин техникалык регламентинин (ББ ТР 033/2013) 61-пунктунун «д» пунктчасында көрсөтүлгөн продукциялардын Россия Федерациясынын аймагында гана жүгүртүлүшүн жана идентификациялоо каражаттары менен милдеттүү маркаланууга жаткан товарлардын жүгүртүлүшүнө мониторингдин мамлекеттик маалыматтык системасы аркылуу байкоого алынышын камсыз кылууга багытталган чараларды көрүү суралсын. 
4. Ушул чечим расмий жарыяланган датадан тартып 10 календардык күн өткөндөн кийин күчүнө кирет жана кабыл алынган датадан тартып келип чыккан укуктук мамилелерге жайылтылат.

